# PREHRAMBENO-TEHNOLOŠKA ŠKOLA

***ZAGREB, GJURE PREJCA 2***

*KLASA: 602-03/19-01/470*

*URBROJ: 251-295-02/1-19-02*

*Zagreb, 16. svibnja 2019.*

***I Z V O D IZ Z A P I S N I KA***

*s* ***34.*** *sjednice Školskog odbora održane dana* ***15. svibnja 2019****. s početkom u 17,15 sati u prostorijama Prehrambeno-tehnološke škole Zagreb, Gjure Prejca 2.*

*Pozivi za prisustvovanje uredno su dostavljeni svim članovima Školskog odbora.*

Na sjednici su prisutni:

*1. Članovi Školskog odbora*

* *iz reda nastavnika i stručnih suradnika škole: Sanja Budak-Zemljić, Ana Bešlić*
* *ispred Radničkog vijeća: Zrinko Turalija*
* *predstavnici osnivača: Andreja Marcetić, Luka Aralica, Nikola Šandrk*
* *predstavnik roditelja: Klaudija Kralj.*

*2. Ostali prisutni: Josip Šestak, ravnatelj škole.*

*Konstatirano je da postoji kvorum.*

*Za zapisničara se imenuje Zrinko Turalija.*

*Na početku sjednice predsjednica Školskog odbora Sanja Budak-Zemljić pozdravlja sve prisutne i predlaže izmjenu prve točke Dnevnog reda, koja se mijenja i glasi ''verificiranje mandata imenovanih članica Školskog odbora, Ane Bešlić i Andreje Marcetić''. Školski odbor jednoglasno je prihvatio predloženu izmjenu pa je predložen sljedeći*

***D N E V N I R E D:***

1. *verificiranje mandata imenovanih članica Školskog odbora, Ane Bešlić i Andreje Marcetić,*
2. *verifikacija zapisnika s 33. sjednice Školskog odbora,*
3. *aktualnosti između dviju sjednica Školskog odbora,*
4. *donošenje Prijedloga odluke o godišnjim troškovima školovanja učenika stranih državljana iz zemalja izvan Europske unije za školsku godinu 2019./2020.,*
5. *donošenje odluke o sudjelovanju roditelja učenika u osiguranju sredstava za troškove materijala za laboratorijske vježbe i praktičnu nastavu za školsku godinu 2019./2020.,*
6. *očitovanje na zapisnik sjednice Školskog odbora od 28. rujna 2017. godine,*
7. *pitanja i prijedlozi.*

*Primjedbi nema i Dnevni red jednoglasno je usvojen.*

*Ad 1.*

*Članovi Školskog odbora jednoglasno su verificirali mandat gospođe Ane Bešlić, kao članice Školskog odbora iz reda nastavnika i stručnih suradnika škole, te mandat gospođe Andreje Marcetić, kao članice Školskog odbora iz reda osnivača.*

*Ad 2.*

*Članovi Školskog odbora jednoglasno su verificirali zapisnik s 33. sjednice Školskog odbora.*

*Ad 3.*

 *Predsjednica Školskog odbora daje riječ ravnatelju škole, Josipu Šestaku, koji pozdravlja prisutne članove Školskog odbora te iznosi aktualnosti između dviju sjednica Školskog odbora. Ravnatelj prisutne upoznaje s činjenicom da je tijekom proljetnih praznika u kompletnoj zgradi uređen sustav videonadzora (radila firma TESI d.o.o.), no da još nije sve gotovo. Isto tako, u učionicama 12, 12a i 13a postavljene su instalacije za računala, kao i ispred učionice 13a i sobe računovodstva (radila Pro Info firma), a u učionicama su svi projektori spojeni (radila firma Elektro Mikulić).*

*Ad 4.*

*Članovi Školskog odbora jednoglasno su donijeli Prijedlog odluke o godišnjim troškovima školovanja učenika stranih državljana iz zemalja izvan Europske unije za školsku godinu 2019./2020. u iznosu od 3000,00 kuna.*

 *Ad 5.*

 *Članovi Školskog odbora jednoglasno su donijeli Odluku o sudjelovanju roditelja učenika u osiguranju sredstava za troškove materijala za laboratorijske vježbe i praktičnu nastavu za školsku godinu 2019./2020. u iznosu od 220 kuna.*

 *Ad 6.*

*Predsjednica Školskog odbora Sanja Budak-Zemljić upoznala je članove Školskog odbora sa žalbom gospođe Katarine Kramar, bivše računovotkinje škole, na dijelove zapisnika Školskog odbora od 28. rujna 2017. godine. Naime, gospođu Kramar zasmetala je formulacija iz tog zapisnika u kojoj se u 8. točki navodi da je ''ravnatelj škole upoznao članove Školskog odbora kako je unutarnjom revizijom poslovanja Škole utvrdila izvjesna dugovanja škole prema dobavljačima potrošnih materijala i tekućeg održavanja, koja datiraju još iz studenog 2016. godine. Konkretan iznos još ne zna, ali kani u što kraćem roku iste platiti, kako bi škola mogla normalno poslovati.'' Gospođa* *Katarina Kramar u dopisu je zamolila pisanu obavijest, ali s obzirom na to da se gospođa Katarina Kramar samoinicijativno pojavila u školi prije početka sjednice Školskog odbora i izrazila želju da prisustvuje sjednici Školskog odbora vezano uz točku 6. Predsjednica Školskog odbora u dogovoru s članovima Školskog odbora i ravnateljem škole to joj je i omogućila.*

*U 17,40 sati sjednici Školskog odbora pristupa gospođa Katarina Kramar.*

*U svom iskazu pred članovima Školskog odbora gđa. Kramar ustrajala je u tvrdnji da je škola mogla normalno funkcionirati jer je na računu bilo dovoljno sredstava čak i za podmirenje neplaćenih potraživanja, a koja su sva naknadno podmirena. No nije mogla dati odgovor na pitanje zašto je uopće došlo do tih dugovanja. Isto tako, svi članovi Školskog odbora složili su se da je izraz ''unutarnjom revizijom'' neprimjeren u tom kontekstu jer je bila riječ samo o primopredaji računovodstva škole. S obzirom na to da se oko tih pitanja nije nikako mogla postići suglasnost između stavova ravnatelja škole Josipa Šestaka i gospođe Kramar, član Školskog odbora Nikola Šandrk predložio je da Škola angažira vanjsku revizorsku kuću koja će utvrditi pravo stanje stvari. S tim prijedlogom jednoglasno su se složili svi članovi Školskog odbora, kao i ravnatelj škole, koji se obvezao naći najpovoljniju ponudu.*

 *Ad 7.*

*Nije bilo konkretnih pitanja ni prijedloga.*

*34. sjednica Školskog odbora završila je u 18,15 sati.*

*:*  *Predsjednica Školskog odbora:*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sanja Budak-Zemljić, prof.